Καλημέρα.
Πώς κοιμήθηκες;
Άστατα.
Πάω στο πατρικό για πρωινό.
-Έρχεται η μητέρα μου. -Θα σας αφήσω μόνες.
-Δεν χρειάζεται να φύγεις. -Το θέλω.
Κυρία, έχετε επισκέπτρια στο σαλόνι.
Σέρβιρε τσάι. Δεν είμαι έτοιμη.
Καλημέρα, μαμά.
-Κρέσιντα. -Καλημέρα.
Πέρασες ωραία πρώτη νύχτα γάμου;
Τι γυρεύεις εδώ;
Ήρθα να επισκεφτώ
την αξιότιμη λαίδη Γουίσλνταουν.
Ξέρω το μυστικό σου.
Ό,τι κι αν νομίζεις, κάνεις λάθος. Θα ήθελα να φύγεις.
Αν σκεφτεί κανείς τι έχει συμβεί, βγάζει νόημα.
Κανείς δεν θα σε υποπτευόταν, μιας κι είσαι αδιάφορη.
Γούστο έχει το ύφος σου.
Δεν μπορώ να μείνω για να το απολαύσω. Είμαι υπό περιορισμό
μέχρι να έρθει η θεία να με πάει στην επαρχία.
-Φεύγεις; -Ναι, αλλά δεν θα πάω στο σπίτι της θείας.
Θα μου δώσεις τα διπλάσια απ' την αμοιβή της βασίλισσας
για να ζήσω στο εξωτερικό,
αλλιώς θα πω σε όλους ποια είσαι.
Δεν θα σε πιστέψει κανείς, Κρέσιντα.
Η φήμη σου έχει πέσει πολύ χαμηλά.
Δεσποινίς Κάουπερ.
Λαίδη Φέδερινγκτον.
Με την Πενέλοπι συζητούσαμε αν θα γίνω πιστευτή.
Θα το δούμε.
Σκεφτείτε την αγάπη της για τα γραπτά.
Καθώς και το πόσο αδιάφορη είναι,
ώστε να χάνεται για μεγάλα χρονικά διαστήματα.
Κι ότι όσοι θεωρούνται εχθροί της
καταλήγουν εξευτελισμένοι σε τεύχη.
Και μετά αναρωτηθείτε
γιατί αργήσατε τόσο να καταλάβετε
ότι αυτή είναι η πραγματική λαίδη Γουίσλνταουν.
Θα με πληρώσεις,
αλλιώς θα αποκαλύψω σε όλους την αλήθεια.
Καλή σας μέρα, κυρίες μου.
Πενέλοπι.
ΜΠΡΙΤΖΕΡΤΟΝ
Πες μου πως δεν είναι αλήθεια.
Αυτήν τη φορά η Κρέσιντα δεν λέει ψέματα.
Σε κάθε χορό, εξαφανίζεσαι για μια ώρα.
Το απέδιδα στους τρόπους σου,
αλλά τώρα καταλαβαίνω πόσο ανόητη ήμουν.
Μαμά…
Πόσο απαίσια έγραφες για τις αδερφές σου,
για εμένα, για εσένα.
Προσπάθησα με ό,τι τρόπο μπορούσα
να μας σώσω ξανά και ξανά,
και μες στο ίδιο μου το σπίτι
το ίδιο μου το αίμα έσπερνε ζιζάνια εξαρχής.
Πώς τόλμησες, Πενέλοπι;
Ο άντρας σου το ξέρει;
Δεν πρέπει να μάθει αυτό το σκάνδαλο.
Αν ένας τέτοιος κύριος
μάθαινε ότι οι πράξεις σου οδήγησαν σε εκβιασμό,
θα ζητούσε ακύρωση του γάμου, που θα δεχόταν κάθε επίσκοπος.
Δεν θέλω να λέω πια ψέματα.
Πρέπει να του το πω.
Εγώ θα το απαγόρευα,
αλλά είναι προφανές πως δεν κάνεις ό,τι σου λέω.
Πρέπει να ντυθώ.
Παίζεις απρόσεκτα σήμερα, λαίδη Ντάνμπερι.
Το παιχνίδι δεν θα κρατήσει πολύ.
Η Αυτής Μεγαλειότητα κατηγορεί ανοιχτά τελευταία.
Αναρωτιόμουν πότε θα φτάναμε σ' αυτό.
Έχεις αδυναμία στους Μπρίτζερτον.
Αλλά, όχι, δεν ήταν κατηγορία.
Είναι η αλήθεια.
Πλησιάζω όσο ποτέ στο να βρω τη λαίδη Γουίσλνταουν.
Και τι θα κάνετε όταν την ανακαλύψετε;
Θα έχω κερδίσει.
Και μετά;
Θα τη διατάξετε να πάψει να γράφει;
Θα την κλειδώσετε σε μπουντρούμι;
Τι θες να πεις, λαίδη Ντάνμπερι;
Όταν άρχισε να γράφει η Γουίσλνταουν,
υπέθεσα ότι ήταν κάποια με εξουσία στην καλή κοινωνία.
Στα τελευταία τεύχη της, όμως,
είναι φανερό ότι υπάρχει μια αδυναμία,
ένας διακαής πόθος να βρει τον εαυτό της.
Γνωρίζεις ποια είναι η Γουίσλνταουν;
Γι' αυτό προσπαθείς να προστατέψεις τους Μπρίτζερτον;
Είμαι κοντά, έτσι;
Λέω απλώς
ότι ενδεχομένως η λαίδη Γουίσλνταουν
να μην προσπαθεί να σας ξεγελάσει.
Ενδεχομένως να προσπαθεί απλώς να παραμείνει στο παιχνίδι.
Ως ευάλωτη παίκτρια.
Κάτι με το οποίο ίσως μπορείτε να ταυτιστείτε.
Ίσως καιρό πριν.
Θα μπορούσες να μου κάνεις ματ.
Το γνωρίζω.
Αλλά έτσι το παιχνίδι θα τελείωνε νωρίς.
Κι αυτό δεν είναι διασκεδαστικό.
Να ετοιμάσουμε τη φθινοπωρινή γκαρνταρόμπα.
Γι' αυτό δεν φτερνίζεσαι πια, Άλμπι;
Λόγω του καλού καιρού;
Δεν είναι εποχιακό.
Ήταν νευρικό φτέρνισμα που κατέπνιξε η συζυγική ευδαιμονία.
Φτάνει που παλεύω με την ψύχρα.
Θα παλεύω και με τις εκδηλώσεις σας;
Θες να πάμε σπίτι, αγάπη μου;
Δεν θα το πρόσεχε κανείς.
Τώρα που η Πενέλοπι πήρε τον Μπρίτζερτον,
εμάς μας ξέχασαν κιόλας.
Όσο φουσκώνουν οι κοιλιές μας, θα μας εκτιμήσει κι η καλή κοινωνία.
Έχεις δει ποτέ εγκυμονούσα σε χορό, Φίλιπα;
Βασικά, όχι.
Γιατί όταν αρχίσει να φαίνεται, οφείλεις να αποσυρθείς απ' την κοινωνία.
Μα εγώ δεν θέλω να φύγω κλαψουρίζοντας.
Θα έκανα τα πάντα για να το αποφύγεις, γλυκιά μου.
Ωραία.
Γιατί η Φίλιπα κι εγώ θα διοργανώσουμε χορό
με θέμα το μοβ χρώμα.
Και το πορτοκαλί!
Θα έχει κρυστάλλους, χρυσό κι εκατοντάδες λουλούδια.
Και έντομα!
Να συζητήσουμε τον προϋπολογισμό;
Ασφαλώς. Θα είναι πάρα πολύ υψηλός.
Μήπως να μη μας έβλεπαν;
Η βασίλισσα το έμαθε. Δεν υπάρχει λόγος να κρύβεστε.
Νομίζει ότι η Γουίσλνταουν είναι ανάμεσά μας.
Κι εγώ, ως μητριάρχισσα του σπιτιού, ξέρω ότι δεν είναι.
Καλά θα κάνουμε να εμφανιζόμαστε δημοσίως,
ώστε να μη νομίζουν ότι έχουμε κάτι να κρύψουμε.
Ίσως η αδιαφορία μας να πείσει τη βασίλισσα
ότι οι κατηγορίες της είναι λανθασμένες.
Εμπρός, φάτε.
Βλέπετε;
Είμαστε έξω, όπως κάθε άλλη οικογένεια.
Τρώμε το παγωτάκι μας και σχεδιάζουμε τον γάμο.
Θα γίνει γάμος, έτσι;
Φυσικά.
Μόνο που με τον Τζον θα ζητήσουμε ειδική άδεια,
για να κάνουμε μια απλή, μικρή τελετή στο σπίτι,
και μετά θα πάμε στο πατρικό του.
Για να αποφύγουμε τη μανία της βασίλισσας.
Ναι, υποθέτω ότι αυτό θα ήταν συνετό.
Φαντάζομαι ότι το κτήμα στο Όξφορντσιρ είναι μια μέρα απόσταση;
Βασικά, θα θέλαμε να μείνουμε στου Τζον
τη μόνιμη κατοικία.
Στη Σκοτία;
Πού είναι ακριβώς; Κοντά στα σύνορα;
Όχι. Στα Χάιλαντς.
Αλλά δεν απέχει πολύ απ' τη Γλασκώβη.
Δυο βδομάδες απόσταση.
Γι' αυτό μ' αρέσει να μένω εκεί.
Η απόσταση δημιουργεί μια πραγματική αίσθηση γαλήνης.
Ανυπομονώ για την ησυχία.
Πώς είσαι;
Θέλω να μη σκέφτομαι τα χθεσινά.
Η μαμά ενθουσιάστηκε που ήρθε η βασίλισσα.
Η οικογένεια θα 'ναι μια χαρά.
Το πιστεύεις;
Κι εμένα είχε υποψιαστεί, κι επέζησα.
Αν κι όχι αλώβητη.
Μην αφήσεις να λαβωθεί ο γάμος σου.
-Όχι. -Στο τέλος, θα βρεις τη λύση…
Πενέλοπι. Τι γυρεύεις εδώ;
Δεν περίμενα να σε δω μέχρι το απόγευμα.
Ξέρει, Κόλιν. Μην κρύβεις τον θυμό σου.
Δεν θα έπρεπε να το συζητάμε μπροστά στη δίδα Μπρίτζερτον.
Κι εκείνη ξέρει.
Υπέροχα.
Το ήξερε όλο το Μέιφερ εκτός απ' τη μητέρα σου.
Γιατί ξέρουμε όλοι ότι ξέρουμε;
Η Κρέσιντα το έμαθε. Θέλει 10.000 λίρες για να μην το πει.
-Δεν μιλάς σοβαρά. -Πώς το έμαθε;
-Δεν ξέρω. -Δεν έχει σημασία πώς το έμαθε.
Πρέπει να την εμποδίσουμε να το αποκαλύψει.
Δεν ζητώ βοήθεια. Να το πω ήθελα.
Δεν σε αφορά τι θα κάνουμε.
Αν η δις Κάουπερ διαδώσει το κουτσομπολιό,
θα αμαυρώσει το όνομά μας, όλους μας.
Δεν ανέχομαι εκβιασμούς στη σύζυγό μου.
Χαίρομαι που το ακούω.
Πολύ ευγενικό, Κόλιν, αλλά…
Θα την πληρώσω.
Έχεις βγάλει τόσα χρήματα;
Λίγο περισσότερα.
Τα είχες τόσο καιρό;
Δεν θα της δώσεις ούτε πένα.
-Μα, Κόλιν, είναι… -Θα της τα δώσετε εσείς;
-Όχι. -Όχι, κανείς!
-Και τι προτείνεις; -Αν μου επιτρέπεις…
Δεν θα υποκύψω στη δίδα Κάουπερ. Θα την επισκεφτώ αύριο.
Να δει ότι αυτά που κάνει είναι καταστροφικά για όλους.
Είναι ο μόνος τρόπος.
Κύριε Μπρίτζερτον.
Λαίδη Κάουπερ.
Θα ήθελα να μιλήσω στην κόρη σας.
Παρά τα όσα ακούγονται,
με προσβάλλετε αν θεωρείτε ότι δεν είμαστε ευυπόληπτο σπίτι.
Μητέρα, άφησέ μας.
Δεν έχει σημασία πια. Πήγαινε, σε παρακαλώ.
Σας δίνω πέντε λεπτά.
Η μητέρα σας δεν γνωρίζει ότι εκβιάζετε τη σύζυγό μου;
Δεν εμπιστεύομαι κανέναν πια, μόνο εμένα.
Θα νιώθετε τρομερή μοναξιά.
Έχω νιώσει πραγματικά μόνος
όταν ταξιδεύω.
Δόλιε, κε Μπρίτζερτον.
Κάνετε ταξίδια,
βλέπετε τα αξιοθέατα του κόσμου, όπως μόνο οι άντρες μπορούν.
Σαν την Ελοΐζ ακούγεστε.
Έχετε δίκιο. Τα ταξίδια είναι προνόμιο.
Αλλά φέτος
λαχταρούσα να λάβω νέα απ' την πατρίδα.
Από την Πενέλοπι, συγκεκριμένα.
Αλλά δεν είχα νέα της.
Ούτε άλλου, για την ακρίβεια.
Ένιωθα ότι όλοι κοιτούσαν τη ζωή τους
και περίσσευα σ' αυτήν.
Οπότε, προσπάθησα να σκληραγωγηθώ,
να γίνω ένας άνδρας δίχως ανάγκες.
Δεν θα το πρότεινα σε κανέναν.
Κύριε Μπρίτζερτον, μπερδεύτηκα.
Φαίνεται ότι ήρθατε για να ζητήσετε συμπόνια,
αντί να μου προσφέρετε την πληρωμή μου.
Δεν ζητώ τη συμπόνια σας.
Τον οίκτο σας ζητώ.
Η Πενέλοπι δεν είναι κακιά.
Πιστέψτε με,
καταλαβαίνω το μίσος σας για τη Γουίσλνταουν.
Τα λόγια της είναι αιχμηρά και δηκτικά,
κι όμως οι αναγνώστες της πληρώνουν για να διαβάζουν για τους ίδιους.
Δεν ακούγεται σαν να τη μισείτε,
αλλά σαν να τη ζηλεύετε.
Δεν τη ζηλεύω.
Θέλω να πω ότι υπάρχει η Γουίσλνταουν κι υπάρχει κι η Πενέλοπι,
η οποία έχει βιώσει μοναξιά αδιανόητη και για τους δυο μας.
Φανταστείτε να σας αγνοούν τόσο, που να νιώθετε αόρατη.
Αυτό δεν δικαιολογεί ό,τι έκανε,
αλλά ίσως είναι κατανοητό
ότι ενίοτε η στήλη της αντανακλούσε την αναλγησία που την περιέβαλε.
Αναλγησία που 'χετε νιώσει κι εσείς.
Ξέρω ότι μετάνιωσε που συνέβαλε στα προβλήματά σας.
Και δεν σας κατασπάραξε στο τελευταίο τεύχος.
Αν ακόμα κι η Πενέλοπι σας φέρθηκε με επιείκεια,
θα σας συγχωρήσει κι η καλή κοινωνία.
Κι ο πατέρας σας θα σας δεχτεί στο Λονδίνο όταν περάσουν όλα αυτά.
Η οικογένεια αγαπά αδιάκοπα.
Αυτή είναι η διαφορά μας.
Θεωρείτε δεδομένη τη στήριξη της οικογένειάς σας.
Δεν είμαστε το ίδιο, κε Μπρίτζερτον.
Ποτέ δεν θα είμαστε.
Δεσποινίς Κάουπερ.
Δεσποινίς Κάουπερ!
Δεν θα σας πιστέψουν. Δεν έχετε αποδείξεις.
Ένας μαθητευόμενος τυπογράφος θα επιβεβαιώσει την αλήθεια
για να γνωρίσει την αληθινή λαίδη Γουίσλνταουν.
Θα με πληρώσετε ως τον χορό των Ντάνκγουορθ-Φιντς.
Αλλιώς, το επόμενο πρωί θα το πω σε όλους.
Για την ακρίβεια, αφού δεν θα 'χω στήριξη στο μέλλον,
ίσως να μη σας ζητάω αρκετά.
Λίγα παραπάνω χρήματα για να κάνουμε τον καλύτερο χορό.
Σκέψου μικρά πλασματάκια με πολλά πόδια.
Μας χρωστάς, αφού ξόδεψες πιο πολλά στον γάμο της Πενέλοπι.
Γιατί παντρευτήκατε άντρες δίχως τίτλους,
ενώ η Πενέλοπι, έναν εύπορο Μπρίτζερτον.
Ο οποίος θα σε φροντίσει στα γεράματά σου.
Τι τα θες τα λεφτά τώρα;
Άσε μας να μπούμε.
Δεν είναι κατάλληλη ώρα, περιμένω επισκέψεις.
Ποιον;
Μη φοβάστε, κυρίες μου.
Απ' όλο το Λονδίνο,
είμαι η πιο έμπειρη βοηθός που κάνει πολλά με λίγα.
Τουλάχιστον οι αδερφές μου θα χαρούν όταν καταστραφώ.
Να προσπαθούσαμε λίγο πιο πολύ να σκεφτούμε θετικά;
Ο Κόλιν είναι πειστικός αν θέλει.
Δεν με ανησυχεί εκείνος.
Γίνεται κι η Κρέσιντα ενίοτε λογική. Μακάρι και σήμερα.
Τη συμπάθησες στ' αλήθεια;
Ή την έκανες φίλη για να με τιμωρήσεις;
Δεν είμαι τόσο μικροπρεπής.
Περνούσα καλά μαζί της στην αρχή.
Αν κι η αρχή της φιλίας μας
είχε μια τόση δα δόση μικροπρέπειας.
Πες μου τι διαβάζεις.
Δυστυχώς, απέτυχα.
Και…
Τώρα ζητάει τα διπλάσια.
Είκοσι χιλιάδες.
-Έχει τρελαθεί. -Δεν έχω τόσα.
Κι όχι μόνο.
Θέλει μέσω της στήλης σου να αποκαταστήσεις το όνομά της.
Ζητώ συγγνώμη…
Φαίνεται ότι τα έκανα όλα χειρότερα.
Εγώ φταίω.
-Τι θα κάνουμε τώρα; -Ίσως είχε δίκιο η Πενέλοπι.
Καλύτερα να την πληρώναμε.
Έχω τα χρήματα.
Θα πρέπει να ζητήσω απ' τον Μπένεντικτ να εγκρίνει τόσο μεγάλη δαπάνη.
Θα του αποκαλύψετε το μυστικό;
Όχι. Θα πρέπει να επινοήσω κάποιο ψέμα.
Θα προστατέψουμε την ταυτότητά της.
Μάλιστα.
Σίγουρα η Κάουπερ θέλει να γράψεις
μόνο λίγα καλά λόγια για την εμφάνιση και τη γοητεία της.
Δυσάρεστη κατάληξη.
Δεν έπρεπε να περιμένω κάτι άλλο από εκείνη.
Είμαι ευγνώμων
για τις συμβουλές σου.
Η βασίλισσα φάνηκε πρόθυμη να μειώσει την ένταση της αναζήτησης;
Πιστεύω ότι σύντομα θα βρει άλλον περισπασμό.
Μιας και λέμε για περισπασμό…
Είναι δυνατό.
Μόνο οι Σκοτσέζοι θα σκέφτονταν τέτοιο ποτό.
Είναι απαραίτητο για να αντέξουμε το ψύχος.
Μη με φοβίζεις πιο πολύ απ' ό,τι φοβάμαι ήδη, Άγκαθα.
Μην ανησυχείς.
Η Φραντσέσκα φαίνεται ότι βρήκε το θάρρος μέσα της.
Ναι, πράγματι.
Και το χρησιμοποιεί για να απομακρυνθεί απ' τη μητέρα της.
Αυτό το αγόρασα σ' ένα ταξίδι στη Σκοτία χρόνια πριν.
Αρχικά, μου φαινόταν πολύ βαρύ.
Με τον καιρό, όμως, το συνηθίζεις.
Παραμένει βαρύ.
Θα έχεις τη στήριξή μου απουσία της Φραντσέσκα.
Και του αδερφού μου,
αν το θες.
Δεν χρειάζεται να το συζητήσουμε.
Μήπως θα έπρεπε, όμως;
Ο λόρδος Άντερσον έχει φερθεί παραδειγματικά.
Κι αν έδινες την ευχή σου…
Δεν είναι η θέση μου ούτε να τη δώσω ούτε να τη στερήσω.
Ενήλικες είστε.
Ό,τι θέλετε θα κάνετε.
Άλλωστε, δεν είναι ότι κι εγώ σου ζήτησα την άδεια.
Ξαφνικά, κατεβαίνει πιο εύκολα.
Το ξέρεις.
Σωστά;
Ξέρω ότι ο πατέρας μου ήταν καλός.
Κι ότι εσύ ήσουν πολύ καλή φίλη.
Δεν χρειάζεται να ξέρω κάτι άλλο.
Κι ο αδερφός μου είναι καλός.
Κι εσύ είσαι καλή φίλη.
Ούτε εγώ χρειάζεται να ξέρω κάτι άλλο.
Αν χαλάσει το μεταξύ σας,
εγώ θα διαλέξω εσένα.
Δεν θα σε χάσω για την ανοησία του.
Δεν υπάρχει άνδρας που να έχει τέτοια δύναμη.
Μας φαντάζεστε σε χορό;
Τι θα λέγαμε, ας πούμε, στη χήρα λαίδη Τσέλτενχαμ;
Θα πρέπει να συντονιστούμε.
Λες και θα πήγαινες σε χορό.
Ισχύει.
Πώς αντέχεις τις κοινωνικές εκδηλώσεις;
Μάλλον νιώθω ότι έχω πολλή αγάπη να προσφέρω.
Για λίγο κουβεντολόι.
Και για την καλή παρέα.
Ειδικά
για μια παρέα τριών ατόμων.
Καληνύχτα σας.
Θέλω μια κουβέρτα για τον καναπέ.
Φυσικά.
Θα βρεθώ με τη μαμά πριν απ' τον γάμο.
Για να μην είσαι μαζί μου στην άμαξα.
ΔΕΣΠΟΙΝΙΣ ΜΠΡΙΤΖΕΡΤΟΝ
ΚΟΛΙΝ ΜΠΡΙΤΖΕΡΤΟΝ ΠΑΡΙΣΙ, ΓΑΛΛΙΑ
ΚΥΡΙΟΣ ΜΠΡΙΤΖΕΡΤΟΝ ΜΑΣΣΑΛΙΑ, ΓΑΛΛΙΑ
ΜΕΤΑ ΤΙΜΗΣ, ΠΕΝΕΛΟΠΙ
Κυρία.
Ήρθε η Πενέλοπι;
Δεν μπορώ να τον καθυστερώ άλλο.
Εκείνον τον δικηγόρο. Είναι εδώ.
Τι να πω; Πες του να περάσει.
-Λαίδη Φέδερινγκτον, Γουόλτερ… -Γουόλτερ Ντάντας. Θυμάμαι.
Θα ήρθατε να μας συγχαρείτε που η κόρη μου μπήκε
σε μία απ' τις πιο ευυπόληπτες κι αξιοσέβαστες οικογένειες.
Δυστυχώς, όχι. Δεν ήρθα για κάτι ευχάριστο.
Αν και κάποιοι λένε ότι ανακουφίζονται όταν τους ξεμπροστιάζουν.
Ελπίζω να έχετε αποδείξεις
για τις κατηγορίες που φαίνεται ότι θα προσάψετε.
Όχι αυτές που έψαχνα,
αλλά όσες θα χρειαστώ.
Τα χρήματα που κληρονομήσατε απ' τη θεία Πετούνια.
Περίεργο που βρήκατε τέτοια περιουσία
τη στιγμή που ο Τζακ Φέδερινγκτον έκλεψε τη δική σας.
Κι οι γείτονες της θείας Πετούνια στην Κορνουάλη συμφωνούν μαζί μου.
Απ' ό,τι μαθαίνω, ζούσε στην ένδεια.
Και ποιος λέει ότι δεν ήταν οικονόμα
και ζούσε λιτά, ώστε να επωφεληθούν άλλοι κάποια στιγμή;
Οι πιστωτές της.
Λαίδη Φέδερινγκτον.
Ξέρω ότι τα χρήματα
προήλθαν από απάτες του Τζακ Φέδερινγκτον.
Και το Στέμμα θα συμφωνήσει ότι ο τίτλος σας πρέπει να δοθεί
σε μια πιο ηθική οικογένεια.
Αυτήν τη βδομάδα θα καταθέσω τα ευρήματα στη βασιλική αρχή.
Καλή σας μέρα.
Πενέλοπι.
Αληθεύει;
Τα λεφτά σου είναι αυτά που έκλεψε απ' όλους ο ξάδερφος Τζακ;
Δεν τα χρειάζονταν όσο εμείς.
Τους τα έκλεψες!
Κι εσύ τους εξευτέλισες!
Εσύ τους έκλεψες την αξιοπρέπεια.
Δεν διαφέρουν αυτά που κάναμε.
Εσύ διέπραξες έγκλημα!
Έκανα ό,τι έπρεπε για να προστατέψω την οικογένεια.
Εσύ ποιον προστάτευες με τη στήλη;
-Τον εαυτό μου! -Από ποιον;
Μάλιστα.
Ξέρεις,
δεν είναι εύκολο να 'σαι γονιός.
Πώς να μεγάλωνα κόρες
όταν όλη μου τη ζωή μάθαινα ότι η δύναμη είναι αντρική υπόθεση;
Εσύ τα κατάφερες όλα μόνη σου.
Ακόμα κι αν δεν μου αρέσουν όσα έγραφες ανά τα χρόνια,
μετανιώνω οικτρά που σε παραμελούσα τόσο καιρό.
Εσύ κι εγώ κάναμε ό,τι καλύτερο μπορούσαμε
με τις ευκαιρίες που μας έδωσε η κοινωνία.
Καλώς.
Ίσως υπήρχαν κι άλλοι τρόποι, αλλά δεν τους έβλεπα τότε.
Τι θα έγραφε η λαίδη Γουίσλνταουν
για την ατίμωσή μας μόλις εκτεθώ;
Θα γράψει ό,τι θέλω εγώ.
Αυτό είναι μεγάλη δύναμη.
Τι κατάφερες ολομόναχη!
Ευχαριστώ.
Ίσως μοιάζουμε πιο πολύ απ' ό,τι νόμιζα.
Αν επιβιώσουμε απ' αυτό…
πρέπει να τα πάμε καλύτερα.
Αγάπη μου!
Μαμά.
Θα δώσεις τόση λάμψη στη Σκοτία.
-Στεναχωριέσαι που θα φύγω; -Όχι βέβαια.
Αλλά δεν περίμενα ότι θα έμενες τόσο μακριά.
-Ο Άντονι κι η Κέιτ πάνε στην Ινδία. -Ναι.
Αλλά εσύ ήσουν ήδη καιρό μακριά,
στο Μπαθ με τη θεία σου
ή μόνη σου, όταν είσαι στο σπίτι.
Φοβάμαι ότι θα σε χάσω για τα καλά.
Μαμά, είναι το ακριβώς αντίθετο.
Είναι δύσκολο κάποιες φορές
να ακούσω τις σκέψεις μου μες στον θόρυβο του σπιτιού.
Ενώ με τον Τζον,
τις ακούω όλο και πιο πολύ.
Ελπίζω ότι, χάρη στην ησυχία και την ομορφιά της Σκοτίας,
θα με μάθω καλύτερα,
ώστε να με μάθετε κι εσείς καλύτερα.
Θέλω πολύ να είμαστε κοντά.
Δεν θα έβρισκες ησυχία κι ομορφιά στο Όξφορντσιρ;
Θα έμπαινα στον πειρασμό να έρχομαι συχνά.
Αλλά θα γυρίσεις.
Φυσικά.
Γενναίο, έξυπνο κορίτσι μου.
Όταν γνώρισα τον πατέρα σου…
έχανα τα λόγια μου απ' τον έρωτά μου.
Μπέρδευα οικείες λέξεις…
Μαμά, νόμιζα ότι τα είχαμε ξεπεράσει αυτά. Ο Τζον…
Είναι ένας καλός άνθρωπος και μια καλή επιλογή.
Αυτό που ήθελα να πω είναι ότι για πολύ καιρό
νόμιζα ότι έτσι πρέπει να 'ναι για όλους ο έρωτας.
Αιφνιδιαστικός, δυναμικός, γρήγορος.
Μα μου έδειξες ότι γίνεται κι αλλιώς.
Υπάρχει ομορφιά στην αργή προσέγγιση.
Είσαι ήδη πολύ πιο ώριμη απ' την ηλικία σου.
Πιστεύω ότι θα τα πας περίφημα στη Σκοτία.
Σε δέχομαι ως νόμιμη σύζυγό μου,
να σ' έχω στο πλευρό μου εφεξής,
στα πλούτη και στη φτώχεια, στην αρρώστια και στην υγεία,
μέχρι να μας χωρίσει ο θάνατος.
Σε δέχομαι ως νόμιμο σύζυγό μου,
να σ' έχω στο πλευρό μου εφεξής,
στα πλούτη και στη φτώχεια, στην αρρώστια και στην υγεία,
μέχρι να μας χωρίσει ο θάνατος.
Είθε να μοιραστείτε τη ζωή σας μέχρι την ύστατη αναπνοή.
Αμήν.
Καλή μου.
Να ζήσετε.
-Ανυπομονώ για τον γάμο μου. -Πέρασες καλά;
Επηρεάστηκα πολύ απ' τα γλυκά λόγια του ιερέα
ή ο λόρδος Άντερσον ενδιαφέρεται για τη μητέρα;
Χαρούμενη φαίνεται. Ποιοι είμαστε εμείς να κρίνουμε;
Καλός φαίνεται.
Και τυχερός που ο Άντονι έχει φύγει.
Εσύ θα 'πρεπε να 'σαι ευγνώμων.
Τώρα που παντρεύτηκα, η προσοχή της μαμάς θα στραφεί πάνω σου,
εκτός κι αν της την αποσπάσουν.
Συγγνώμη, πρέπει να χαιρετήσω την κυρία Μόντριτς.
Γεια σας.
Πανέμορφη τελετή.
Συμφωνώ.
Την ξεπερνά μόνο η ομορφιά της οικοδέσποινας.
Με κολακεύετε.
Είμαι ειλικρινής.
Και το ίδιο ειλικρινά αναρωτιέμαι αν θα είχατε την καλοσύνη…
να χορέψετε μαζί μου στον επόμενο χορό.
Στον χορό των Ντάνκγουορθ-Φιντς;
Θα… Κοιτάξτε…
Ναι.
Θα ήταν πολύ ωραία.
Ωραία.
Πολύ ωραία.
Μια πρόποση, αν επιτρέπεται.
Στην πανέμορφη σύζυγό μου.
Δεν έχω λόγια να εκφράσω τη λατρεία μου.
Σίγουρα θα 'σαι ευγνώμων γι' αυτό,
καθώς ξέρω ότι απεχθάνεσαι να 'σαι για πολύ στο επίκεντρο.
Αντ' αυτού, θα πω δυο ταπεινά λόγια στην οικογένειά σου.
Ιδίως στη μητέρα σου.
Λαίδη Μπρίτζερτον, βλέπω την ειλικρίνειά σας στον Μπένεντικτ,
τη γοητεία σας στον Κόλιν,
τη σοφία σας στην Ελοΐζ
και τη ζωντάνια σας στον Γκρέγκορι και την Υακίνθη.
Την τεράστια ευγνωμοσύνη που νιώθω για τη σύζυγό μου
τη νιώθω και για την αξιοθαύμαστη γυναίκα που τη μεγάλωσε.
Μαμά.
Σας ευχαριστώ,
όλους σας, απ' τα βάθη της καρδιάς μου.
Θεούλη μου.
Ηρέμησε.
Συγγνώμη, μόνο δάκρυα δεν ήθελα να προκαλέσω.
Η Υακίνθη έκλαιγε συνέχεια.
Θα αποκτήσεις κι εσύ καρδιά.
Μαμά, παίζουμε ένα ντουέτο;
Προς Θεού! Τώρα; Έχω πολύ καιρό να κάνω πρόβα.
Τελευταία φορά που σε συγκίνησα ήταν όταν άρχισα να παίζω.
Κι εγώ έμπηξα τα κλάματα λόγω των φρικτών συγχορδιών.
Γελάσαμε.
Ευτυχώς, η μαμά δεν με εγκατέλειψε.
Ούτε εγώ θα το κάνω τώρα.
Αυτό είναι απειλή;
-Καλή τύχη. -Ευχαριστώ.
-Ευχαριστώ.
Μπράβο!
Μπράβο.
Κι άλλο!
Μπορώ να σου μιλήσω;
Ήσασταν εξαιρετικές.
Αν πρόκειται για τα χρήματα,
θα μιλήσω απόψε στον Μπένεντικτ. Περίμενα να γίνει ο γάμος πρώτα.
Ωραία.
Δεν θέλω να του μιλήσεις.
Τελειώνει ο χρόνος.
Δεν θα σου ζητήσω να του πεις ψέματα.
Η οικογένειά σου, στην οποία πρόθυμα με περιέλαβες, είναι πολύ καλή.
Πολύ ζεστή κι υπέροχη για να τους ξεγελάσω.
Δεν θέλω να εξαπλωθούν άλλο τα ψέματά μου.
Και πώς θα σε βοηθήσω;
Με το να με αγαπάς.
Μου έχεις προσφέρει ήδη πολλά.
Μου έμαθες να αντέχω.
Μου έδειξες ότι μπορώ να νιώσω αδιανόητη απόλαυση.
Αλλά δεν με κάνουν να σ' αγαπώ όσα κάνεις για μένα.
Αλλά η καλοσύνη σου.
Η συμπόνια σου.
Το πόσο νοιάζεσαι.
Μου αρκεί να είμαι μαζί σου, Κόλιν.
Δεν θέλω να με σώσεις. Θέλω μόνο να μου σταθείς.
Να με αγκαλιάζεις.
Να με φιλάς.
Θέλω πολύ να τα κάνω αυτά.
Και τι σε κρατάει;
Δεν ξέρω.
Αλλά ξέρω ότι η δις Κάουπερ εξακολουθεί να μας απειλεί.
Και όσο ζεις μ' αυτό το μυστικό…
πάντα κάτι θα μας χωρίζει.
Το ξέρω.
Ίσως αυτή είναι η λύση.
Τι εννοείς;
Μεγαλειοτάτη, έχετε γράμμα.
Κόλιν.
Έλαβα γράμμα απ' τη σύζυγό σου.
Ας καθίσουμε καλύτερα.
Πώς να μην καταλήξει έτσι; Το σπίτι είναι πολύ ζεστό.
Έχεις δίκιο, αδερφή. Η γυναίκα μου ευθύνεται.
Είχα ξεχάσει πόσο φριχτή είναι.
Δεν πάω πουθενά μαζί της.
Δεν έχεις επιλογή, Κρέσιντα.
Θα μ' άφηνες να περιέλθω σε τέτοια μοίρα;
Έλα, νεαρή.
Παρουσιάσου, για να δω τι δουλειά με περιμένει.
Βεβαίως, θεία Τζοάνα.
Μετά το αποψινό, δεν θα έχει σημασία.
Η υπηρέτρια με έστειλε πάνω.
Έχω αρχίσει να το απολαμβάνω.
Στις ομορφιές σου, όπως πάντα.
Θα έρθει κι ο Πολ;
Είναι με άλλη παρέα απόψε.
Φυσικά.
Να καλέσουμε κι εμείς άλλη παρέα;
Θα είμαι ειλικρινής.
Όσο κι αν απολαμβάνω τους τρεις μας,
ήλπιζα να μείνουμε οι δυο μας απόψε.
Δεν σου άρεσε που ήταν ο Πολ μαζί μας;
Μου άρεσε.
Πάρα πολύ. Αλλά μαζί του έχω φιλική σχέση.
Κι έχω αρχίσει…
να έχω συναισθήματα για σένα.
Όχι μόνο φιλικά.
Η ειλικρίνειά σου,
η απέραντη αγάπη σου…
Δεν έχω γνωρίσει άλλον που να μου μοιάζει τόσο.
Έχω αρχίσει να σκέφτομαι το ενδεχόμενο
να γίνουν τα πράγματα πιο σοβαρά μεταξύ μας.
Τίλι,
είσαι εξαιρετική.
Αλλά…
Δεν είμαι σίγουρος ότι θέλω κάτι σοβαρό.
Είναι λόγω του Πολ;
Όχι. Ο Πολ θα μπορούσε να 'ναι η Πατρίσια, η Πόλι, ο Πίτερ ή όλοι μαζί.
Ό,τι συνέβη με τους τρεις μας,
με ό,τι συνέβη απ' όταν σε γνώρισα
κατάλαβα πόσο ωραίο είναι να 'σαι ελεύθερος.
Μου διεύρυνες τον κόσμο.
Και δεν είμαι έτοιμος ακόμα να τον κλείσω.
Νόμιζα ότι κι εσύ ήθελες το ίδιο.
Το ήθελα.
Μέχρι που ένιωσα πώς είναι να σε μοιράζομαι.
Είμαι εξίσου έκπληκτη μ' εσένα.
Στηρίζω τις επιθυμίες σου.
Αλλά ακόμα κι η ευθυμία μπορεί να γίνει κουραστική.
Ήταν ωραία αίσθηση να θέλω να δεσμευτώ με κάποιον.
Σ' ευχαριστώ που μου θύμισες ότι είναι εφικτό.
Για δες πού σε πετυχαίνω!
Το βρίσκω συνηθισμένο, βασικά,
να κουνιέμαι μπρος πίσω ξανά, χωρίς συγκεκριμένη κατεύθυνση.
Πού θα ήθελες να πηγαίνεις;
Για την ώρα, με την οικογένεια, μέχρι να ξεθυμάνει η υπόθεση Γουίσλνταουν.
Και θα γίνει.
Και μετά;
Οπουδήποτε.
Έχω περάσει σχεδόν μια ζωή στο Μέιφερ ή στο Όμπρεϊ Χολ.
Αν θέλω να αλλάξω τον κόσμο, πρέπει να τον δω πρώτα.
Να γνωρίσω άτομα που δεν είναι συγγενείς ή ντεμπιτάντ.
Πάλι θες να αλλάξεις τον κόσμο;
Νόμιζα ότι φέτος ήθελες να ταιριάξεις.
Πάνε αυτά.
Να τη.
Σιωπάς γιατί ξέρεις κάτι που αγνοώ;
Όχι. Σε καμία περίπτωση.
Πίστεψέ με. Όσο πιο πολλά μαθαίνω, τόσο καταλαβαίνω πόσο λίγα ξέρω.
Νιώθω…
Νιώθω ότι το επόμενο που θα μάθω
ίσως με αλλάξει εντελώς.
Συμφωνώ απολύτως με ό,τι είπες
γιατί δεν έχω ιδέα σε τι αναφέρεσαι.
Ένα πράγμα ξέρω.
Να μην αφήσουμε να περάσει πολύς καιρός
μέχρι να ξαναβρεθούμε σ' αυτές τις κούνιες
για να μπερδευτούμε μαζί.
Είσαι κούκλα.
Ο κόπος μου θα πάει χαμένος,
γιατί ξέρω τι απογοήτευση με περιμένει εκεί μέσα.
Η Βάρλεϊ έκανε σίγουρα ό,τι μπορούσε.
Έχει τα φτερά στρουθοκαμήλου!
Και τις μοβ ορχιδέες!
Φίλιπα, έχουμε… Ένα, δύο, τρία, τέσσερα.
Οκτέτο!
Τις έχουμε;
Τις έχουμε.
Φίλιπα! Σκούζεις σαν παιδί που έφαγε πρώτη φορά τούρτα.
Μαμά! Σ' ευχαριστώ!
Προς τι όλο αυτό;
Εσύ πρέπει να πλήρωσες για όλα αυτά.
Η μαμά μού είπε ότι ήθελε να κάνετε τον καλύτερο χορό.
Παρακαλώ.
Σ' ευχαριστώ!
Είναι πανέμορφο.
Είμαι περήφανη για εσάς.
ΧΟΡΟΣ ΝΤΑΝΓΚΟΥΟΡΘ-ΦΙΝΤΣ
Να περάσετε υπέροχα.
Το μοβ ήταν δική μου ιδέα.
Τελευταία μας βραδιά στην κοινωνία.
Τουλάχιστον η Προύντενς κι η Φίλιπα το διασκεδάζουν.
Μεγαλειοτάτη!
Μας συγχωρείτε. Δεν σας έχουμε παρατηρητήριο,
δεν περιμέναμε ότι θα δεχόσασταν την πρόσκληση.
Δεν με φέρνει η πρόσκλησή σας εδώ.
Σταματήστε.
Μιας και η αδιάκοπη αναζήτησή μου
την έβαλε σε πολύ δύσκολη θέση,
έλαβα ένα γράμμα αυτήν τη βδομάδα
από τη λαίδη Γουίσλνταουν.
Ζητά το έλεός μου,
ζητά να σας μιλήσει η ίδια.
Να υπερασπιστεί δημοσίως τον εαυτό της προτού πάρω την απόφασή μου.
Οπότε, δίνω τώρα τον λόγο
στην ίδια τη συγγραφέα.
Όχι σ' αυτόν.
Με συγχωρείτε.
Σ' αυτήν.
Γεια σε όλους.
Ή μήπως να πω "Αγαπητοί αναγνώστες";
Ξέρω ότι δεν είναι αστείο
αυτό που έκανα.
Στην αρχή δεν περίμενα να πάρει κανείς στα σοβαρά τα γραπτά μου.
Γιατί, άλλωστε;
Κανείς δεν με πήρε ποτέ στα σοβαρά.
Τώρα συνειδητοποιώ πόσο κοινό είναι το συναίσθημα.
Να είσαι μια νεαρή που δεν ακούει κανείς.
Έγραφα για όλους σας γιατί με σαγηνεύατε,
που ζούσατε τόσο ανοιχτά.
Γράφοντας για όλους σας, ένιωθα ότι απέκτησα ζωή.
Είχα δύναμη.
Κι όποιος εδώ μέσα έχει βρεθεί σ' αυτήν τη θέση
ξέρει πόσο μεθυστική είναι.
Αλλά φέρθηκα απερίσκεπτα.
Εύκολα κακολογούσα απ' τις σκιές, καλά κρυμμένη απ' όλους.
Τώρα βλέπω ότι χρειάζεται θάρρος για να ζεις ανοιχτά.
Να αναγνωρίζεις τις αδυναμίες σου
σε κοινή θέα.
Και να ξέρεις
ότι, ανεξαρτήτως αποτελέσματος, πάντα αξίζεις.
Όλοι μιλάμε.
Κουτσομπολεύουμε.
Το κουτσομπολιό είναι πληροφορία.
Δημιουργεί δεσμούς.
Ιδίως ανάμεσα σε όσους από εμάς λένε λίγα.
Αλλά δεν μπορώ να κρύβω πια την πιο σημαντική πληροφορία.
Την ταυτότητά μου.
Γι' αυτό είμαι ευγνώμων στη βασίλισσά μας,
που μ' έβγαλε απ' τις σκιές με το ευφυές της σχέδιο.
Αν μου επιτρέψει να συνεχίσω,
θα γράφω πιο υπεύθυνα.
Αυτή είναι η μετάνοιά μου
και η έκκλησή μου.
Φαίνεται ταπεινή.
Αλλά θα παρακολουθούμε να δούμε αν θα παραμείνει.
Τι είναι η ζωή χωρίς λίγο κουτσομπολιό;
Αλήθεια;
Τώρα, Βάρλεϊ! Τα έντομα!
Δεν ήξερα ότι θα έχουμε πεταλούδες!
Αφού το είπα, έντομα.
Είσαι ιδιοφυΐα.
Το ξέρω.
Χορεύουμε;
Και "Το ψέμα δεν το αντέχεις";
Λαίδη Ντάνμπερι.
Στο τελευταίο τεύχος.
Δικαίως υπέθετε η βασίλισσα
ότι επρόκειτο για μια Μπρίτζερτον που τους προστάτευε.
Αλλά εγώ ξέρω καλά την οικογένεια, δεν ήταν κάποιος απ' αυτούς.
Μόνο ένας άνθρωπος αγαπά τους Μπρίτζερτον πιο πολύ από όσο εγώ.
Ξέρατε ότι ήμουν εγώ.
Το υποψιαζόμουν.
Δεν μπορείς μόνο εσύ να κρατάς μυστικά.
Ανυπομονώ για το επόμενο τεύχος σου.
Είσαι θαύμα.
-Δεν θα τα κατάφερνα δίχως εσένα. -Και τη βασίλισσα.
Ναι. Και τώρα θα πούμε στον δικηγόρο ότι τα χρήματα ήταν απ' τα γραπτά μου.
Δεν θα έχει πάτημα.
Είπαμε να τα πάμε καλύτερα.
Κορίτσι μου.
Καλησπέρα.
Ευχαριστώ για το γράμμα.
Δεν έχω ξαναδεί τη μητέρα μου τόσο έκπληκτη.
Μα και τόσο…
εντυπωσιασμένη.
Πιστεύω ότι σε καμαρώνει.
Παρέλειψα κάτι απ' το γράμμα.
Δεν θα διαφωνούσα αν ζητούσες ακύρωση του γάμου.
Δεν θέλω να ζημιωθείς εσύ
ή οι δικοί σου λόγω του αποψινού.
Η ίδια η βασίλισσα σε αποδέχτηκε.
Για την ώρα.
Όπως όλοι, δημοσίως.
Αλλά η Γουίσλνταουν αναστάτωσε πολλούς, δεν θα ξεχάσουν άμεσα.
Το μέλλον ίσως δεν είναι ευοίωνο.
Πεν, απ' όταν έμαθα ότι είσαι η Γουίσλνταουν,
έκανα ό,τι μπορούσα για να σε διαχωρίσω από εκείνη.
Αλλά τις προάλλες ξαναδιάβασα τα γράμματα που μου έχεις στείλει.
Ήταν πάντα τα γράμματα που ανυπομονούσα να διαβάσω.
Και συνειδητοποίησα
ότι είσαι εκείνη.
Είχες πάντα μία φωνή.
Δεν μπορείς να διαχωριστείς απ' τη Γουίσλνταουν.
Κι αφού σε είδα σήμερα να μιλάς,
δεν θα το ήθελα.
Γιατί, να με συγχωρείς, ανάθεμά με, ήταν εξαιρετικό.
Η αλήθεια είναι…
ότι σε ζήλευα.
Την επιτυχία σου.
Τη γενναιότητά σου.
Και τώρα δεν πιστεύω
ότι μια τόσο γενναία γυναίκα αγαπάει εμένα.
Πόσο τυχερός είμαι που στέκομαι πλάι σου
και απορροφώ έστω λίγο απ' το φως σου.
Αν ο μόνος μου σκοπός στη ζωή είναι να αγαπώ μια τόσο σπουδαία γυναίκα…
τότε θα είμαι πολύ ικανοποιημένος.
Σ' αγαπώ.
Είσαι πολύ καλός άνθρωπος, κε Μπρίτζερτον.
Σ' αγαπώ.
Λοιπόν…
Θα μου κάνεις την τιμή
να χορέψεις μαζί μου, κυρία Μπρίτζερτον;
Φαίνονται όλοι χαρούμενοι.
Πράγματι.
Εσύ;
Είμαι πανευτυχής,
γιατί είχα μια καταπληκτική ιδέα. Ή μάλλον παράκληση.
Τι παράκληση;
Να έρθω στη Σκοτία.
Θα αρέσει στη μαμά ότι θα σε προσέχω.
Αλλά η αλήθεια είναι ότι θέλω να ζήσω για λίγο
έξω απ' τη φούσκα μας.
Να ζήσω περιπέτειες.
Δεν μπορώ να αλλάξω τον κόσμο αν δεν τον δω.
Θα κρατήσω απόσταση, αλήθεια.
Τι λες;
Αρκεί να μένεις στη δική σου πτέρυγα στο κάστρο.
Σε κάστρο θα μένουμε;
Πληθυντικός;
Η Ελοΐζ ζήτησε να έρθει μαζί μας.
-Αν δεν σας είμαι βάρος. -Κάθε άλλο.
Υπέροχα νέα!
Ήρθε κι η ξαδέρφη μου επιτέλους, για να ολοκληρωθεί η παρέα.
Με μεγάλη μου χαρά, σας συστήνω…
Μικαέλα Στέρλινγκ.
Σας προειδοποιώ. Ό,τι άθλιο είπε για μένα είναι ψέμα.
Η αλήθεια είναι χειρότερη.
Κι εσύ είσαι…
Είμαι… Βασικά… Να…
Φραντσέσκα Μπρίτζερτον. Κιλμάρτιν.
Κιλμάρτιν με λένε τώρα.
Χαίρομαι που σε γνωρίζω.
Αγαπητέ αναγνώστη,
ξαφνικά, έχω χάσει τα λόγια μου.
Η επιφυλακτικότητά μου δεν οφείλεται στην επιθυμία μου
να προστατέψω κάποιο ανάρμοστο ζευγάρωμα.
Αν και πήρε το αυτί μου κάτι σχετικό.
Σε χαρά οφείλεται η αυτοσυγκράτησή μου.
Απ' όλους εκείνους που νιώθουν
ότι αδικήθηκαν απ' την ταπεινή αυτή συγγραφέα
ζητώ ειλικρινά συγγνώμη.
Σας εύχομαι ό,τι καλύτερο.
Θα μου λείψεις.
Μόνο μέχρι του χρόνου.
Λες η μαμά να μου επέτρεπε να χάσω τον χορό μασκέ της;
Μάλλον όχι.
Εκεί θα είμαι. Θα κρύβομαι πίσω από μια μάσκα,
θα αποφεύγω πάση θυσία υποψήφιες νύφες.
Θα σε βρω στην κρυψώνα σου.
Ώρα να ατενίσουμε το μέλλον,
ό,τι κι αν φέρνει.
Αυτή η συγγραφέας ξέρει καλά
ότι δεν πρέπει να κάνει προβλέψεις σχετικά με το τι επιφυλάσσει το μέλλον.
Μα με κάθε κεφάλαιο που κλείνει,
η ιστορία θα αποκτά περισσότερο πλούτο και βάθος.
Ήταν μεγάλο το ταξίδι που κάναμε μαζί.
Κι έτσι, με βαριά καρδιά,
γράφω αυτήν την τελευταία, απίστευτα μικρή πρόταση
ως λαίδη Γουίσλνταουν.
Αντίο.
-Ποιο είναι πιο όμορφο; -Ναι.
Εσύ.
-Έλα μου. -Είσαι κούκλος.
Ναι, είσαι. Έλα.
Δεν μπορώ να το πιστέψω ότι έκανες αγόρι.
Και τον κληρονόμο μάλιστα.
Ο νέος λόρδος Φέδερινγκτον είναι πανέμορφος.
Απ' τον πατέρα του πήρε.
Όλο έξυπνα λόγια και σαγηνευτικό χαμόγελο είναι ο πατέρας σου.
Το βρίσκεις σαγηνευτικό;
Χαίρομαι που κάναμε κόρες.
Σίγουρα θα καλοπαντρευτούν.
Η μικρή Φιλομένα θα γίνει σπουδαία συγγραφέας
και δεν θα χρειάζεται σύζυγο.
Είναι οικογενειακό σας.
Δεν θα έγραφα το βιβλίο χωρίς τη βοήθεια της θείας της Φιλομένα.
ΤΑΞΙΔΕΥΟΝΤΑΣ ΜΟΝΟΣ
Καλύτερο απ' ό,τι περίμενα.
Κάνει να το διαβάζεις στην ηλικία σου;
-Ναι. -Ήρθε!
Πήρα για όλους.
-Ευχαριστώ. -Δώσ' μου το μωρό.
Κι εφόσον εγκαταλείπω τον λογοτεχνικό μου ρόλο,
θα ήθελα να συστηθώ επισήμως.
Πρώην αόρατη,
νυν αρθρογράφος,
παρατηρήτρια,
χειρίστρια της πένας.
Όχι και κάποια μοναδική, αλλά έχω και τις στιγμές μου.
Κι ελπίζω, αγαπητέ αναγνώστη,
ότι θα τις απολαμβάνουμε μαζί,
καθώς ξεκινάμε το επόμενο μέρος του ταξιδιού.
Μετά τιμής,
Πενέλοπι Μπρίτζερτον.
Υποτιτλισμός: Νότα Μουζάκη